CELEX: 62013TN0071
Language: bg
Date: 2013-02-07 00:00:00
Title: Дело T-71/13: Жалба, подадена на 7 февруари 2013 г. — Anapurna/СХВП — Annapurna (ANNAPURNA)

6.4.2013   
            
            
               BG
            
            
               Официален вестник на Европейския съюз
            
            
               C 101/25
            
         Жалба, подадена на 7 февруари 2013 г. — Anapurna/СХВП — Annapurna (ANNAPURNA)
   (Дело T-71/13)
   2013/C 101/54
   Език на жалбата: английски
   
      Страни
   
   
      Жалбоподател: Anapurna GmbH (Берлин, Германия) (представители: адв. P. Ehrlinger и адв. T. Hagen)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Annapurna SpA (Прато, Италия)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени обжалваното решение на пети апелативен състав на СХВП от 3 декември 2012 г., доколкото с него се потвърждава регистрацията на марка на Общността № 001368166 „ANNAPURNA“ и тя не се обявява за недействителна за стоките „чанти“ (клас 18), „покривки за легло и спално бельо“ (клас 24) и „дрехи, шапки, пантофи“ (клас 25);
            
         
               —
            
            
               да осъди встъпилата страна да заплати разноските за производството, включително и направените в хода на производството пред апелативния състав;
            
         
               —
            
            
               да изиска от ответника да представи доказателствата за използване („доказателства“), подадени от встъпилата страна във връзка с искането за обявяване на недействителност.
            
         
      Правни основания и основни доводи
   
   
      Регистрирана марка на Общността, във връзка с която е подадено искане за отмяна: словна марка „ANNAPURNA“ за стоки от класове 3, 18, 24 и 25 — заявка за марка на Общността № 1 368 166.
   
      Притежател на марката на Общността: другата страна в производството пред апелативния състав.
   
      Страна, която иска отмяна на марката на Общността: жалбоподателят.
   
      Решение на отдела по отмяна: отменя частично марката на Общността.
   
      Решение на апелативния състав: отменя частично обжалваното решение и отменя марката на Общността за другите стоки.
   
      Изложени правни основания: нарушение на член 51, параграф 1, буква а) от Регламент на Съвета № 207/2009.